102. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΟΙΚΟΝΟΜΙΚΩΝ Αριθ. ΔΙΟΔ/Φ.60/2/Α4260 της 23/27 Μαρτ. 1984 (ΦΕΚ Β΄ 183) Κατάργηση αρμοδιοτήτων του Υπουργού Προεδρίας της Κυβέρνησης σε θέματα τουρισμού και μεταβίβαση αρμοδιοτήτων του Υπουργού Προεδρίας της Κυβέρνησης στο Γενικό Γραμματέα του ΕΟΤ. Έχοντας υπόψη: 1)Τις διατάξεις του άρθρ. 29 παρ. 1β του Νομ. 1199/1981 «περί ρυθμίσεως θεμάτων καταστάσεως υπαλλήλων του Δημοσίου, των Ν.Π.Δ.Δ., των ΟΤΑ και άλλων τινών συναφών διατάξεων, όπως τροποποιήθηκε με το άρθρ. 12 παρ. 1 του Νομ. 1256/ 1982» για την πολυθεσία, την πολυαπασχόληση κλπ». 2)Τις διατάξεις του άρθρ. 2 παρ. 4 του Ν.Δ. 216/74 «περί συστάσεως Υπουργείου Προεδρίας της Κυβέρνησης». 3)Τις διατάξεις του άρθρ. 3 παρ. 2 του Νόμ. 1624/1951 «περί κυρώσεως, τροποποιήσεως και συμπληρώσεως του Α.Ν. 1565/1950 «περί συστάσεως Ελληνικού Οργανισμού Τουρισμού», και 4)Την απόφαση αριθ. 0548/382/19.9.1983 του Πρωθυπουργού και του Υπουργού Οικονομικών «Ανάθεση αρμοδιοτήτων στους Υφυπουργούς Οικονομικών», (ΦΕΚ 548/Β/1983), αποφασίζουμε: 1.Καταργούνται οι αρμοδιότητες του Υπουργού Προεδρίας της Κυβέρνησης που αναφέρονται: α)Στην έγκριση των αποφάσεων του Διοικητικού Συμβουλίου του ΕΟΤ για το διορισμό του πάσης φύσεως προσωπικού των υπηρεσιών του Οργανισμού (Ν.Δ. 4109/1960, άρθρ. 5, παρ. 9 εδ. 1 περ. στ΄ και εδ. 2) και β)Στην έγκριση των αποφάσεων του Διοικητικού Συμβουλίου του ΕΟΤ για τους κανονισμούς λειτουργίας της Σχολής Ξεναγών (Νόμ. 710/1977, άρθρ. 13, παρ. 2). 2.Μεταβιβάζονται στο Γενικό Γραμματέα του ΕΟΤ οι αρμοδιότητες του Υπουργού Προεδρίας της Κυβέρνησης, που αναφέρονται: α)Στον καθορισμό των εκάστοτε χρονικών διαστημάτων λειτουργίας της Σχολής Ξεναγών (Νόμ. 710/1977, άρθρ. 13, παρ. 1) και Σελ. 64,902(α) Τεύχος Ζ111-Σελ. 14 β)Στον καθορισμό των όρων κυκλοφορίας (σταθμεύσεις, μέγιστο χιλιομετρικό όριο διαδρομής χωρίς σταθμό κλπ.), καθώς και του προσωπικού (αριθμό, προσόντα κλπ.) των ειδικών τουριστικών λεωφορείων Νομ. 711/1977, άρθρ. 14). 